James Peace

Kenneth James Peace (alizaliwa Paisley, Uskoti. 28 Septemba 1963) ni mtunzi wa nyimbo, mpiga kinanda wa tamasha na msanii wa sanaa za maonyesho wa Uskoti.

Wasifu 
James Peace alitumia muda mwingi wa utoto wake huko Helensburgh, eneo la mapumziko la bahari magharibi mwa Uskoti. Familia yake ilijumuisha wasanii wengi (k.m. John McGhie), na pia ana uhusiano wa kifamilia na Felix Burns, mtunzi maarufu wa muziki wa dansi katika nusu ya kwanza ya Karne ya 20. Alipata masomo ya piano akiwa na umri wa miaka minane na onyesho lake la kwanza la umma lilifanyika akiwa na umri wa miaka kumi na nne, akiimba muziki na Scott Joplin. Miaka miwili baadaye alikubaliwa katika Chuo cha Muziki na Maigizo cha Royal Uscoti (sasa kinaitwa: Royal Conservatoire of Scotland) kama mwanafunzi mdogo sana wa wakati wote kuwahi kukubaliwa. Katika mwaka wa 1983 alihitimu kutoka Chuo Kikuu cha Glasgow na shahada ya B.A katika ufundishaji wa piano. Mwaka uliofuata, alipata diploma ya uigizaji wa muziki baada ya kucheza Tamasha la Piano la Mendelssohn Na.1 na orchestra ya RSAMD. Baada ya kuacha masomo rasmi alihitajika sana kama mpiga kinanda na aliishi Edinburgh mwaka wa 1988-1991.

James Peace aliishi Bad Nauheim, Ujerumani (Kijerumani: Bundesrepublik Deutschland) kuanzia mwaka wa 1991-2009. Kuanzia mwaka wa 1998 alifanya utafiti wa mziki wa tango, akitengeneza CD "Tango escocésꞌꞌ (Scottish Tango) ya nyimbo zake za piano zilizoongozwa na mziki wa tango, na mwaka wa 2002 alikuwa mwanachama wa Chuo cha Muziki cha Victoria. Katika mwaka huo huo alienda kwenye ziara za tamasha peke yake kaskazini mwa Ujerumani mnamo Septemba/Oktoba na Mashariki ya Mbali mnamo Novemba, akitoa onyesho lake la kwanza la " Tango XVII " huko Hong Kong.

Katika miaka iliyofuata maonyesho yake yalijikita zaidi Ulaya. Amekuwa na maonyesho ya miziki yake mwenyewe ya tango katika miji mikuu ifuatayo: Amsterdam, Athens, Berlin, Brussels, Helsinki, Lisbon, London, Madrid, Oslo, Reykjavík na Vienna.

Katika mwaka wa 2008 alikuwa mwanachama wa Chuo cha Muziki cha London kwa kutambua huduma zake kwa muziki wa tango.

Baada ya muda mfupi huko Edinburgh alirudi Ujerumani Februari 2010 kuishi Wiesbaden. Hii ilisababisha msukumo mpya wa ubunifu na akatengeneza filamu fupi za baadhi ya nyimbo zake mwenyewe. Filamu ya maandishi "James Peace in Wiesbaden" ni kati ya kazi zake katika aina hii.

Zawadi na Tuzo 

●    Tuzo la Kwanza, Shindano la Agnes Millar. Glasgow, 1983 

●    Tuzo la Kwanza, Shindano la Dunbartonshire EIS. Glasgow, 1984 

●    Tuzo la Insha ya Sibelius. Glasgow, 1985 

●    Diploma ya heshima, Shindano la Kimataifa la Utungaji la TIM. Roma, 2000 

●    Diploma ya heshima, IBLA Foundation. New York, 2002 

●    Medali ya Kumbukumbu, Chama cha Kimataifa cha Piano Duo. Tokyo, 2002 

●    Medali ya Dhahabu, Chuo cha Kimataifa cha “Lutèce”. Paris, 2005

Nyimbo/Utunzi Mkuu 
• Poromoko la Maji  (Kiingereza: The Waterfall)

• Idylls

• Asubuhi ya Muziki wa Serenade (Kifaransa: Aubade)

• Machozi ya Kimyakimya (Kiingereza: Silent Tears)

• Majani Yaliyosahaulika (Kiingereza: Forgotten Leaves)

• Sonata ya oboe na piano

• Ballade

• Gwaride la Sherehe na.1 (Kiingereza: Ceremonial March No.1)

• Gwaride la Sherehe na.2 (Kiingereza: Ceremonial March No.2)

• Dhahabu ya Vuli  (Kiingereza: Autumn Gold)

• Wimbo wa Milele  (Kiingereza: Eternal Song)

• “Ya Jojia” (Lugha ya Kijojia: საქართველოსთვის)

   (maneno ya wimbo: Tamari Chikvaidze, Zurabi Chikvaidze na James Peace)

• Muziki ya Tango 24 ya piano pekee

Marejeo

Viungo vya Nje 
Souvenir de Buenos Aires (ya piano pekee), youtube
Autumn Gold, youtube
Lento Lacrimoso, youtube

Wanamuziki wa Uskoti